#### Elektrin kompleks

[www.maturski.org](http://www.maturski.org/)

**2. UVOD**

Elaktrin kompleks potiče iz 5 veka p.n.e. iz Grčke mitologije.

Elektra je po Euripidovoj tragediji bila kćer zapovjednika Agamemnona. Agamemnona su ubili njegova žena Klitemnestra (Elektrina majka) i njen ljubavnik Egist, zbog čega se Elektra, sa bratom Orestom, njima osvećuje za taj čin i zajedno sa bratom ubija majku. Psihoanalitičari ovaj mit tumače kao kao borbu kćeri sa svojom majkom oko seksualnog posedovanja oca, odnosno Elektra kompleks.

**3. ELEKTRIN KOMPLEKS**

**3.1. Falusna faza**

Falusna faza je treća faza u psihoseksualnoj (psihoanalitičkoj) teoriji razvoja Sigmunda Freuda. Traje od treće do šeste godine života, odnosno u predškolskom razdoblju. Erogena zona je smještena na vlastitim genitalijama, a dijete postiže ugodu podraživanjem spolnih organa- dodirivanjem. Djeca se u ovoj fazi mogu snažno seksualno vezati uz roditelja suprotnog spola i smatrati roditelja istog spola suparnikom u borbi za pažnju odabranog roditelja.

 Razvojni zadatak u ovoj fazi je spolna identifikacija djeteta i identifikacija djeteta s roditeljem istoga spola.  Tijekom te faze postoji privlačnost prema roditelju suprotnoga spola, a uzbuđenja i napetosti su usredotočene na genitalije. Ako dođe do fiksacije u ovoj fazi, odnosno ako se dijete spolno ne identificira s roditeljem istoga spola, dolazi do poremećaja koji se naziva Edipov (kod dječaka) ili Elektrin (kod djevojčica) kompleks.

**3.3. Elektrin kompleks**

Elektrin kompleks je opisan kao konflikt u kojem djevojčica žudi za ocem i suprotstavlja se majci. Kod djevojčica je rješavanje tog kompleksa Freud malo teže uspio objasniti. Elektrin kompleks bismo mogli objasniti i kao podsvjesnu seksualnu privlačnost, koju pokazuju djevojčice uzrasta od treće do sedme godine života, prema svom ocu. Kad se kćer pretjerano emocionalno naslanja na oca, kada teži za njegovom ljubavi i odobravanjem, psihijatri to nazivaju Elektrinim kompleksom. Mnoge djevojke, žene., ponašaju se previše posesivno, i imaju jaki zaštitnički stav prema svome ocu. Na kraju svega uvijek biraju muškarce koji svojim karakterom ili izgledom podsjećaju na oca, a obično se uočava i kroz težnju za starijim muškarcima ( često i bogatima), te za onima koji se ponašaju „očinski“ i zaštitnički u svakom smislu.

Prvi objekt ljubavi kod djevojčica je majka, no u ovoj fazi ljubav se prenosi na oca. Kaže se da djevojčice razvijaju negativne osjećaje prema majci, pošto opaze da nemaju penis, i to se stanje naziva „zavist zbog penisa“. U ovoj dobi djevojčice se pokušavaju natjecati s majkom kako bi zadobile očevu pažnju. Pošto shvate da ne mogu zamijeniti majku, započinje proces poistovjećivanja, kada počinju preuzimati neke majčine osobine.

Fiksacija na falusni stadij kod žena očituje se kroz sklonost flertovanju, zavođenju, i najčešće dolazi do frigidnosti ( nemogućnosti postizanja spolnog uzbuđenja kod žena).

Mislim da je moguća postojanost Elektrina kompleksa čak i u adolescentnoj dobi. Djevojka je tada već svjesna da će uskoro morati ovisiti sama o sebi, da mora prihvatiti neke odgovornosti koje joj život donosi, te da mora već polako početi stvarati karijeru i „primiti se posla“ ako želi uspjeti u životu. Mislim da veliki utjecaj na Elektrin kompleks ima i patrijarhalan pogled na svijet, kada je već razvijeno i gotovo općeprihvaćeno mišljenje da svu odgovornost nad obitelji ima muškarac, a da mu je žena podređena. Sad dolazi pitanje hoće li žena to prihvatiti ili neće, želi li ona biti „podređena“ i ovisna o nekome ili ne.

**3.4.** **Posljedice nerazriješenih kompleksa**

Ukoliko se Edipov ili Elektrin kompleks ne razriješi i nastavi postojati, dijete se mentalno ne razdvaja od roditelja. To ima utjecaj na psihoseksualni razvoj osobe, ponašanje prema roditeljima, prema suprotnom spolu, odabir zanimanja, nastanak neuroza i mentalnih poremećaja.

Fiksacija na falusnu fazu razvoja osobnosti uzrokuje razvoj faličnog karaktera kojeg odlikuju nepromišljenost, nepokolebljivost, pretjerano samopouzdanje, narcisoidnost, umišljenost. Zbog nerazriješenog kompleksa, osoba se često boji ili je nesposobna za bliskost i ljubav. Teško održava dugotrajne veze. Nemogućnost uspostavljanja intimnosti često vodi promiskuitetu. Freud je smatrao kako ova fiksacija može biti korijen homoseksualnosti, i kako su ove osobe često nesigurne u pogledu svojeg spolnog identiteta. Mogu razviti poremećene ili društveno neprihvatljive oblike seksualnog ponašanja. Roditeljske verbalne i neverbalne reakcije na pojavu djetetove seksualnosti utječu na njegove seksualne stavove, uvjerenja i osjećaje.

Zbog utjecaja na razvoj osobnosti ove osobe imaju problema s autoritetima pa su pretjerano dominantne, ili pak suprotno. Sklone su samoozljeđivanju.
Biraju poslove u kojima je tijelo, izgled tijela, seksualnost, te autoritativna figura vrlo važna, npr. posao modela, vojnika, prostitutki, policajaca...

Nerazriješen kompleks može dovesti do mnogih neurotičnih pojava među kojima je impotentnost (nemogućnost postizanja spolnog uzbuđenja kod muškaraca) i frigidnost (kod žena).

**4. Mišljenja znanstvenika o Edipovom i Elektrinom kompleksu**

Freud je smatrao da je Edipov kompleks temelj superega (naš moralni vodič-naša savjest) i jezgra svih međuljudskih odnosa. Po njegovu mišljenju svi ljudi iskuse Edipov ili Elektrin kompleks. Mnogi psihijatri priznaju značenje Edipskih veza u razvoju osobnosti u našoj kulturi, ali ljubav i privlačnost prema roditelju suprotnog spola, te mržnju i antagonizam prema istospolnom roditelju ne smatraju nužno seksualnim rivalstvom, već prezirom roditeljskog autoriteta. Antropolozi dovode u pitanje i postojanje ovog kompleksa u ne-Zapadnim društvima. Smatraju kako se razvija kao rezultat društvene okoline u svih osoba.

1. **LITERATURA**

1. http://hr.wikipedia.org/wiki/Edipov\_kompleks

2. http://www.medicina.hr/clanci/edipov\_kompleks.htm

3. http://hr.wikipedia.org/wiki/Psihologija

4. http://www.vasezdravlje.com/izdanje/clanak/1079/

5. http://goran.forumotion.net/psihologija-i-osobni-razvoj-f39/edipov-kompleks-kod-muskaraca-t3531.htm

 6. http://www.nakladaslap.com/PDF/Teor%20i%20praks%20psihol% 20savjet%20-%20pog.pdf

[www.maturski.org](http://www.maturski.org/)